Publication: Magyar Közlöny
Issue: MK-2003-75 (Year: 2003, Number: 75)
Era: 1990-2004
Section: a 70/2003. (VI. 27.) FVM rendelethez
Paragraph Index: 195

a 70/2003. (VI. 27.) FVM rendelethez Mintavétel laboratóriumi vizsgálatra Kifejlett méhek betegségeinek gyanúja esetén kaptáronként megjelölve legalább harminc betegnek látszó méhet kell vizsgálatra küldeni. A kaptárak elõtt mászkáló méhekbõl anyazárkába helyezett húsz-harminc élõ méh vizsgálatra küldése is szükséges. A fiasítás betegségeinek gyanúja esetén méhcsaládonként külön-külön csomagolva és jelölve, a betegségre gyanús helyrõl kivágott 10× 10 cm nagyságú, mézes sejtet lehetõleg nem tartalmazó, fiasításos lépmintát kell vizsgálatra küldeni. Varroózis okozta családpusztulás gyanúja esetén a keretek alá hullott méhekbõl kb. háromszáz méhhullát, és a család fészkének közepén lévõ fiasításból, annak hiányában az utoljára kelt fiasítás helyérõl származó 10× 10 cm-es lépmintát kell vizsgálatra küldeni. Mind a lép-, mind a méhhulla-mintákat külön-külön, szellõsen (papírba) kell csomagolni. Üveg, bádog, mûanyag stb. erre a célra nem használható. Ügyelni kell, hogy a sejtek össze ne nyomódjanak. Mérgezés gyanúja esetén méhészetenként — bizottság jelenlétében vett, hivatalosan lezárt — fél liternyi méhhullamintát és külön csomagolt fél kilónyi, a növényvédelmi kezelésben részesült, átlag növénymintát kell beküldeni. A földmûvelésügyi és vidékfejlesztési miniszter 71/2003. (VI. 27.) FVM rendelete az állati hulladékok kezelésének és a hasznosításukkal készült termékek forgalomba hozatalának állategészségügyi szabályairól

Source: https://magyarkozlony.hu/hivatalos-lapok/f8329011ad38290715982f32a6e6acfef2e05308/dokumentumok/48bf3687ea16f63d4c6ac139584359b46f5ee383/letoltes